laion/Wikipedia-Exotic huggingface dataset:
קלייד לי

קלייד ויין לי (באנגלית: Clyde Wayne Lee; נולד ב-14 במרץ 1944) הוא כדורסלן עבר אמריקאי, אשר שיחק בליגת ה-NBA בין השנים 1966–1976. בעונת 1967/1968 השתתף במשחק האולסטאר של ה-NBA כשחקן סן פרנסיסקו ווריורס, ולאורך 10 עונותיו בליגה רשם ממוצעים כוללים של 7.7 נקודות ו-10.3 ריבאונדים למשחק. לי נולד בנאשוויל שבטנסי, ובין השנים 1962–1966 למד באוניברסיטת ואנדרבילט. בעונתו השנייה בקבוצת הכדורסל של האוניברסיטה, 1964/1965, הוביל אותה לשלב רבע גמר טורניר אליפות המכללות (NCAA Elite Eight), לראשונה בתולדותיה. במשחק רבע הגמר מול אוניברסיטת מישיגן הצטיין עם 28 נקודות ו-20 ריבאונדים, אך קבוצתו הפסידה בתוצאה 85–87. בעונת 1965/1966 זכה בתואר שחקן העונה של מחוז SEC בפעם השנייה ברציפות, ונבחר לחמישיית העונה בליגת המכללות (First-team All-American). לאורך 3 עונותיו בליגת המכללות העמיד ממוצעים כוללים של 21.4 נקודות ו-15.5 ריבאונדים למשחק. בדראפט ה-NBA‏ 1966 נבחר לי על ידי קבוצת סן פרנסיסקו ווריורס בבחירה השלישית, אחרי קאזי ראסל ודייב בינג. בעונת הרוקי שלו העפיל עם הווריורס לגמר ה-NBA, אולם קבוצתו הפסידה בסדרת הגמר מול פילדלפיה 76', בתוצאה 2–4. בעונת 1967/1968 הפך לשחקן חמישייה קבוע, רשם ממוצעים של 11.9 נקודות ו-13.9 ריבאונדים למשחק, ונבחר להשתתף במשחק האולסטאר במקומו של חברו לקבוצה נייט ת'ורמונד הפצוע, לצדם של שחקני הווריורס רודי לרוסו וג'ים קינג. בפלייאוף של אותה עונה הודחה סן פרנסיסקו בסדרת גמר המערב, על ידי לוס אנג'לס לייקרס. בשש העונות הבאות המשיך לי להציג יכולת טובה עם הווריורס, ולאורך התקופה תרם 8.1 נקודות ו-11.1 ריבאונדים למשחק. לקראת עונת 1974/1975 הועבר בטרייד לאטלנטה הוקס, ולאחר תשעה משחקים במדיה הועבר בטרייד נוסף לפילדלפיה 76', בתמורה לטום ואן ארסדייל. בשתי עונותיו בפילדלפיה רשם 4.8 נקודות ו-7.6 ריבאונדים בממוצע למשחק, ובסיום עונת 1975/1976 פרש ממשחק, בגיל 32. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות המשחק של לי ב-NBA, באתר basketball-reference.com סטטיסטיקות המשחק בין ואנדרבילט למישיגן, באתר sports-reference.com סטטיסטיקות המכללות של לי, באתר sports-reference.com רשימת הנבחרים בדראפט 1966, באתר basketball-reference.com קלייד לי נשלח בטרייד לפילדלפיה, באתר הניו יורק טיימס, 9 בנובמבר 1974
Echo (אלבום)

Echo (בעברית: הד) הוא אלבום האולפן השני של הזמרת-יוצרת הבריטית ליאונה לואיס. האלבום יצא לאור ב-9 בנובמבר 2009 על ידי חברות התקליטים סייקו מיוזיק וג'יי רקורדס. מתוך האלבום יצא הסינגל המצליח "Happy". האלבום הגיע למקום הראשון במצעד האלבומים הבריטי. מידע על האלבום Echo באתר MusicBrainz מידע על האלבום Echo באתר AllMusic האלבום Echo באתר Discogs האלבום Echo באתר ספוטיפיי סיימון קאוול, מקס מרטין, רוב נוקס, ג'ף בהסקר, מייק אליזונדו Echo, Discogs (באנגלית) Artists, www.officialcharts.com Auszeichnungen Archiv, IFPI Austria - Verband der österreichischen Musikwirtschaft (בגרמנית) The Irish Charts - All there is to know, www.irishcharts.ie "British album certifications – Leona Lewis – Echo". British Phonographic Industry. Retrieved 22 September 2012. Select albums in the Format field. Select Platinum in the Certification field. Type Echo in the "Search BPI Awards" field and then press Enter. Gold/Platinum, Music Canada (באנגלית) The Official Swiss Charts and Music Community, www.swisscharts.com Platinum Awards — IFPI — Representing the recording industry worldwide, web.archive.org, ‏2014-10-10
אראוקריה המבולדטנסיס

אראוקריה המבולדטנסיס (שם מדעי: Araucaria humboldtensis) הוא עץ מחטני ממשפחת האראוקריים שמקורו בקלדוניה החדשה, לה הוא אנדמי. לעיתים הוא מזוהה כאורן, אך זהו זיהוי שגוי. העץ הוא אחד הקטנים במשפחתו, וגובהו הוא בין 6 ל-15 מטרים. צמרתו היא שטוחה ובצורת כתר. העץ צומח בטבע בשלושה מקומות בלבד באי גרנד טר שבקלדוניה, על הרים בגובה שבין 750 ל-1,500 מטרים. העץ נמצא בסכנת הכחדה קשה בשל אובדן בתי הגידול שלו ובשל מספר הולך וגדל של שרפות המכלות את בתי גידולו. מדיה וקבצים בנושא אראוקריה המבולדטנסיס בוויקישיתוף אראוקריה המבולדטנסיס, באתר NCBI (באנגלית) אראוקריה המבולדטנסיס, בבסיס הנתונים ARKive (באנגלית) אראוקריה המבולדטנסיס, באתר האנציקלופדיה של החיים (באנגלית) אראוקריה המבולדטנסיס, באתר Tropicos (באנגלית) אראוקריה המבולדטנסיס, באתר GBIF (באנגלית) אראוקריה המבולדטנסיס, באתר The Plant List (באנגלית) אראוקריה המבולדטנסיס, באתר IPNI (באנגלית) אראוקריה המבולדטנסיס באתר הרשימה האדומה של IUCN Araucaria humboldtensis, The Gymnosperm Database (ארכיון) Conifer Specialist Group 1998. Araucaria humboldtensis. 2006 IUCN Red List of Threatened Species. (אורכב 27.06.2014 בארכיון Wayback Machine) Downloaded on 11 May 2016. ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
שלגיה (פירושונים)

האם התכוונתם ל... שלגיה ושבעת הגמדים מראה מראה: הסיפור האמיתי – סרט משנת 2012. שלגיה ושבעת הגמדים (סרט) – סרט מצויר שהופק על ידי וולט דיסני משנת 1937. שלגיה ושבעת הגמדים (סרט, 1955) – סרט גרמני. שלגיה (סרט) – סרט משנת 1987. שלגיה: היפה מכולם – סרט טלוויזיה משנת 2001. שלגיה – סרט משנת 2025. שלגיה ושבעת הגמדים (אנימה). שלגייה והצייד – סרט משנת 2012. שלגיה במאה העשרים – סדרת טלוויזיה אמריקאית ששודרה בסוף שנות ה־80. שלגיה (שיר) – שיר צרפתי שתורגם על ידי נעמי שמר (כבר ירד השלג בהרים רחוקים..). דמות בסדרה עד עצם היום הזה. דמות בסדרת הסרטים של שרק. גונגגונג (גוף טרנס-נפטוני) – כונה בשם שלגייה.
אראוקריה לוקסוריאנס

אראוקריה לוקסוריאנס (שם מדעי: Araucaria luxurians) הוא עץ מחטני ממשפחת האראוקריים שמקורו בקלדוניה החדשה, לה הוא אנדמי. לעיתים הוא מזוהה כאורן, אך זהו זיהוי שגוי. העץ גדל בכמה תת-אוכלוסיות קטנות, בעיקר בקרקעות אולטרה-מאפיות, ביערות לחים, בצוקים ובמדרונות. העץ נמצא בסכנת הכחדה. גובהו של העץ יכול להגיע ל-40 מטרים, וקוטרו ל-70 סנטימטרים. קליפתו של העץ מפרישה שרף אדום. אצטרובלים נקביים (בעלי זרעים) גדלים בחלקם העליון של העצים. האצטרובל הנקבי הוא בצורת כדור פחוס באורך 10–15 ס"מ ובקוטר דומה. העץ משמש כצמח נוי פופולרי בקלדוניה החדשה, והוא משמש רבות כעץ חג המולד עקב עלוותו השופעת. עם זאת, כמעט לא ניתן למצוא אותו בגנים בוטנים מחוץ לקלדוניה החדשה בשל חוקי הייצוא המחמירים שלה. מדיה וקבצים בנושא אראוקריה לוקסוריאנס בוויקישיתוף אראוקריה לוקסוריאנס, באתר NCBI (באנגלית) אראוקריה לוקסוריאנס, בבסיס הנתונים ARKive (באנגלית) אראוקריה לוקסוריאנס, באתר האנציקלופדיה של החיים (באנגלית) אראוקריה לוקסוריאנס, באתר Tropicos (באנגלית) אראוקריה לוקסוריאנס, באתר GBIF (באנגלית) אראוקריה לוקסוריאנס, באתר The Plant List (באנגלית) אראוקריה לוקסוריאנס, באתר IPNI (באנגלית) אראוקריה לוקסוריאנס באתר הרשימה האדומה של IUCN Araucaria luxurians. The Gymnosperm Database. Thomas, P. (2010). "Araucaria luxurians". The IUCN Red List of Threatened Species. IUCN. 2010: e.T30985A9587850. doi:10.2305/IUCN.UK.2010-3.RLTS.T30985A9587850.en. נבדק ב-20 בדצמבר 2017. {{cite journal}}: (עזרה) Araucaria luxurians. (אורכב 15.09.2015 בארכיון Wayback Machine) Threatened Conifers of the World. Royal Botanic Garden Edinburgh. Plants of New Caledonia. Atlanta Botanical Garden ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
דון טוליבר

קאלב זקרי (דון) טוליבר (באנגלית: Caleb Zackery "Don" Toliver; נולד ב-12 ביוני 1994) הוא ראפר, זמר ופזמונאי אמריקאי. טוליבר נולד וגדל ביוסטון. הוא החל להוציא לאור מוזיקה ב-2017. באותה שנה, הוציא לאור יחד עם הראפר יאנגג'וש93 את המיקסטייפ Playa Familia. באוגוסט 2018 הוציא לאור את מיקסטייפ הסולו הראשון שלו, Donny Womack. יום לאחר מכן, הוציא טראוויס סקוט את האלבום השלישי שלו, Astroworld, בו התארח טוליבר בשיר "Can't Say". לאחר הופעתו באלבום, הוציא מספר סינגלים תחת חברת התקליטים קקטוס ג'ק רקורדס במהלך 2019, ובהם "No Idea", שהפך לוויראלי ברשת החברתית טיקטוק. ב-27 בדצמבר, הוציאו טוליבר וחבריו לקקטוס ג'ק את אלבום האוסף JackBoys. בינואר 2020 התארח טוליבר באלבומו של אמינם, Music to Be Murdered By בשיר "No Regrets". במרץ, הוציא את אלבום הבכורה שלו, Heaven or Hell. האלבום הגיע למקום השביעי בבילבורד 200. באוגוסט, טוליבר השתתף לצד נאב וגאנה בשיר "Lemonade" של אינטרנט מאני, שהגיע למקום השישי במצעד הבילבורד הוט 100. בפברואר 2023, יצא אלבומו השלישי של טוליבר, Love Sick. ביוני 2024 יצא לאור אלבומו הרביעי, Hardstone Psycho. 2020: Heaven or Hell 2021: Life of a Don 2023: Love Sick 2024: Hardstone Psycho 2017: Playa Familia (עם יאנגג'וש93) 2018: Donny Womack מדיה וקבצים בנושא דון טוליבר בוויקישיתוף אתר האינטרנט הרשמי של דון טוליבר (באנגלית) דון טוליבר, ברשת החברתית פייסבוק דון טוליבר, ברשת החברתית אקס (טוויטר) דון טוליבר, ברשת החברתית אינסטגרם דון טוליבר, ברשת החברתית טיקטוק דון טוליבר, סרטונים בערוץ היוטיוב דון טוליבר, במסד הנתונים הקולנועיים IMDb (באנגלית) דון טוליבר, באתר Rotten Tomatoes (באנגלית) דון טוליבר, באתר Metacritic (באנגלית) דון טוליבר, באתר אפל מיוזיק (באנגלית) דון טוליבר, באתר ספוטיפיי דון טוליבר, באתר סאונדקלאוד (באנגלית) דון טוליבר, באתר Last.fm (באנגלית) דון טוליבר, באתר AllMusic (באנגלית) דון טוליבר, באתר MusicBrainz (באנגלית) דון טוליבר, באתר דיזר דון טוליבר, באתר Discogs (באנגלית) דון טוליבר, באתר Songkick (באנגלית) דון טוליבר, באתר Genius דון טוליבר, באתר SecondHandSongs דון טוליבר, באתר בילבורד (באנגלית) דון טוליבר, באתר טיידל (באנגלית) Day & A Dream Team, Don Toliver Makes His Case For Stardom In Houston » Day & A Dream, Day & A Dream, ‏2018-03-08 (באנגלית) (ארכיון) Don Toliver talks working with Travis Scott in Hawaii, shares new video for “Diamonds”, The FADER (באנגלית) Playa Familia Mixtape by Yungjosh93 & Don Toliver Hosted by n/a, www.datpiff.com Houston artist Don Toliver may have a hit on his hands with ‘I Gotta’, ELEVATOR, ‏2017-12-21 HipHopDX- https://hiphopdx.com, Don Toliver Debuts "Donny Womack" Mixtape, HipHopDX, ‏2018-08-02 'ASTROWORLD' Standout Guest Don Toliver Drops New Mixtape 'Donny Womack', Complex (באנגלית) Billboard 200: Lil Uzi Vert’s ‘Eternal Atake’ No. 1 For Second Week, Billboard, ‏2020-03-22 Gonzalez, Alex (11 בפברואר 2023). "Don Toliver Teased His 'Lovesick' Album, Which Seems Like It May Arrive Soon". נבדק ב-15 בפברואר 2023. {{cite web}}: (עזרה)
Remember Me (קוקו)

Remember Me (בעברית: זכרי אותי), הוא שיר מתוך הסרט "קוקו" שנכתב על ידי קריסטן אנדרסון-לופז ורוברט לופז. בסרט, השיר בוצע בידי הדמויות ארנסטו דה לה קרוז, הקטור, מיגל ומאמא קוקו אשר אותם מדבבים במקור בנג'מין בראט, גאל גרסיה ברנאל, אנתוני גונזלס ואנה אופליה מורגינה, ובגרסה העברית אסף פריינטא, גילן שחף, עומר חובי ודינה דורון. השיר זכה בפרס אוסקר לשיר המקורי הטוב ביותר בטקס פרסי אוסקר ה-90, וכן היה גם זכייתם השנייה באוסקר עבור היוצרים רוברט וקריסטין לופז, לאחר השיר "Let It Go" בשנת 2013. כמו כן בסוף כותרות הסרט השיר מושר בגרסת פופ בידי מיגל. כמו כן קרלוס ריברה הקליט גרסה לשיר בשם "Recuérdame" לגרסה הספרדית של האלבום. השיר בוצע מספר פעמים בסרט. בתחילה השיר בוצע על ידי ארנסטו דה לה קרוז (בנג'מין בראט) שביצע הופעה ענקית מול קהל לפני שנפל עליו הפעמון, בהמשך השיר בוצע על ידי הקטור (גאל גרסיה ברנאל) ששר שיר ערש לבתו הקטנה קוקו המתואר כפלאשבק ולבסוף השיר בוצע על ידי מיגל (אנתוני גונזלס) למאמא קוקו שהוא מזכיר לה את אביה ומאמא קוקו (אנה אופליה מורגינה) נזכרת באביה ומצטרפת אליו לשירה. מידע על היצירה "Remember Me" באתר מיוזיק בריינז סרטון השיר "Remember Me" באתר יוטיוב ביצוע השיר באנגלית, בביצוע מיגל באתר יוטיוב Gold & Platinum, RIAA (באנגלית אמריקאית)
אליס אור-יואינג

אליס ג'וזפין אור-יואינג (באנגלית: Alice Josephine Orr-Ewing; נולדה ב-7 ביולי 1989) היא שחקנית בריטית, שכיכבה ב-2012 בסרט הבריטי "שעיר לעזאזל", עיבוד לרומן באותו שם מאת דפנה דה מוריאה שיצא לאור ב-1957. אור-יואינג נולדה בהמרסמית' שבלונדון. היא הבת השלישית של רוברט ג'יימס אור-יואינג הנכבד ואשתו סוזאנה (לבית בודלי סקוט). היא נכדתו של הפוליטיקאי השמרני איאן אור-יואינג. בין השנים 2001 ל-2007 התחנכה בבית הספר לבנות היתפילד שבאסקוט. מ-2008 עד 2011 למדה משחק באקדמיה למוזיקה ולאמנויות הדרמה של לונדון. ב-2007, עוד לפני שהתחילה ללמוד בבית הספר למשחק, שיחקה אור-יואינג בתפקיד קטן בסרט "כפרה". אחרי סיום הלימודים הופיעה בשני סרטי קולנוע, ובשתי סדרות טלוויזיה. בין השאר שיחקה בפרק האחרון של הסדרה "פוארו" המבוססת על רומנים מאת אגאתה כריסטי. ב-2014 הופיעה בסרט הביוגרפי של מייק לי "מר טרנר" על חייו של הצייר ויליאם טרנר, ובדרמה הביוגרפית "התאוריה של הכול". אליס אור-יואינג, במסד הנתונים הקולנועיים IMDb (באנגלית) אליס אור-יואינג, באתר AllMovie (באנגלית) אליס אור-יואינג, במסד הנתונים הקולנועיים KinoPoisk (ברוסית) "Alice Josephine Orr-Ewing". www.thepeerage.com. נבדק ב-29 במאי 2013. {{cite web}}: (עזרה) "Ex-Ascot schoolgirl bags role in BBC's Blandings". www.bracknellnews.co.uk. אורכב מ-המקור ב-2013-02-14. נבדק ב-29 במאי 2013. {{cite web}}: (עזרה) "Alice Orr-Ewing". www.markhamfroggattandirwin.com. אורכב מ-המקור ב-26 ביוני 2013. נבדק ב-29 במאי 2013. {{cite web}}: (עזרה) "Alice Orr-Ewing". IMDb. נבדק ב-29 במאי 2013. {{cite web}}: (עזרה)
Another Day in Paradise

Another Day in Paradise (בעברית: עוד יום בגן עדן) הוא שיר שהוקלט על ידי הזמר הבריטי פיל קולינס, ויצא לאור באוקטובר 1989. השיר זכה בפרס גראמי הקלטת השנה לשנת 1990. השיר יצא באוקטובר 1989 כסינגל הראשון מתוך האלבום "But Seriously...". קולינס הפיק אותו יחד עם יו פדגהאם. השיר הגיע למקום הראשון במצעד הבילבורד הוט 100 ולמקום השני במצעד הסינגלים הבריטי. בנוסף הצליח השיר במדינות נוספות בעולם בהן דורג במקום הראשון בהן גרמניה, קנדה, הולנד, בלגיה, שוודיה ועוד. גרסת הסינגל שונה במעט מגרסת האלבום בכך שהפתיח שלה קצר יותר. השיר עוסק בתופעת חסרי הבית. קולינס שר סיפר בראיון שכתב את השיר לאחר שנחשף לחסרי בית רבים בביקור בעיר וושינגטון שבארצות הברית. השיר זכה בפרס גראמי לשנת 1991 בקטגוריית הקלטת השנה. בנוסף היה מועמד לזכייה בשיר השנה, ביצוע הפופ הטוב ביותר לזמר, ולוידאו קליפ הטוב ביותר. השיר גם זכה בפרס הסינגל הבריטי הטוב ביותר. על אף הפרסים שזכה לאחר יציאתו, השיר גם עורר מחלוקת מסוימת סביב נושאו, וזכה גם לתגובה שלילית ממבקרי מוזיקה. הביצוע לשיר בטקס פרסי גראמי בשנת 1991 (עם ביל קרוסבי) הוקלט ושולב באלבום Grammy's Greatest Moments Volume I שיצא בשנת 1994. ב-2001 חידשה ברנדי נורווד את השיר. היא ביצעה את השיר כדואט עם אחיה Ray-J. הגרסה זכתה להצלחה רבה בעולם. לפי היסטוריון המוזיקה קולין לרקין השיר קיבל ביקורות רבות. ביקורת בעיתונות האנגלית סבבה סביב הפער בין עושרו של קולינס לאנשים חסרי הכל המתוארים בשיר. המוזיקאי והאקטיביסט הפוליטי בילי בראג אמר בראיון בשנת 2000 כי פיל קולינס יכול לשיר על נושא ההומלסים אך כל עוד זה לא מביא אותו לפעולה הוא רק מנצל את הנושא. יו וילסון כתב על צביעותו של קולינס שאיים בשנת 1997 לעזוב את בריטניה אם מפלגת הלייבור תעלה לשלטון, והעביר את הונו לשווייץ בה המיסים לעשירים נמוכים יותר, זאת בניגוד להתייחסותו האמפתית בשיר להומלסים ועל הצורך לסייע להם. גם בשיר הזה פיל קולינס יצר להיט גדול. ב-23 בדצמבר 1989, זה היה הסינגל השביעי (ועד היום הסופי) מספר 1 בארצות הברית. השיר היה גם השיר מספר 1 האחרון של שנות השמונים בארצות הברית, ונשאר במקום הראשון במשך ארבעה שבועות, מה שמסווג את השיר ללהיט גם משנות ה -90. השיר הזה בולט גם כי מנע מג'נט ג'קסון להגיע עם שירה "Rhythm Nation" למקום הראשון. הוא גם הוביל את מצעדי הסינגלים בגרמניה המערבית בסוף שנות השמונים ובתחילת שנות התשעים. השיר הגיע למקום השני במצעדי הסינגלים בבריטניה בנובמבר של אותה השנה. גרסת הסינגל שונה במקצת מגרסת האלבום בכך שהיא משתמשת במבוא קצר יותר. הווידאו קליפ לשיר בוים על ידי ג'יימס יוקיץ'. הקליפ מצולם כולו בשחור לבן, ומציג את קולינס שר ומנגן בגיטרה וברקע תמונות של חסרי בית ברחובות. מידע על היצירה "Another Day in Paradise" באתר מיוזיק בריינז מידע על הסינגל "Another Day in Paradise" באתר מיוזיק בריינז מידע על היצירה "Another Day in Paradise" באתר Discogs מילות השיר "Another Day in Paradise" באתר Genius סרטון השיר "Another Day in Paradise" באתר יוטיוב PHIL COLLINS, באתר גראמי Phil Collins, באתר בילבורד ANOTHER DAY IN PARADISE, באתר official charts Another Day in Paradise by Phil Collins, באתר song facts Various – Grammy's Greatest Moments - Volume I, באתר discogs קולין לרקין, הספר The Encyclopedia of Popular Music, ‏1992 Billy Bragg on The Clash, באתר enteirtainment weekly‏, 30 ביוני 2000 hu uhkxui' Famous men and their misunderstood politics, באתר msn‏, 3 באפריל 2013 Phil Collins: Another Day in Paradise, באתר IMDb
מגפת הקורונה בסנט לוסיה

מגפת הקורונה דווחה לראשונה בסנט לוסיה ב-13 במרץ 2020. ב-13 במרץ 2020 אובחן המקרה החיובי הראשון בסנט לוסיה. החולה היא אישה בת 63 שחזרה מטיול בבבריטניה. מחלקת הבריאות של המדינה הודיעה על מקרה שני ב-14 במרץ 2020. ב-20 במרץ 2020, ראש הממשלה אלן צ'אסטנט הודיע שסנט לוסיה תנקוט במדיניות של ריחוק בין אנשים, והשהיה של פעילות עסקית החל בה-23 במרץ ועד 5 באפריל. ב-23 במרץ 2020, ממשלת סנט לוסיה החליטה על סגירה של המדינה למטוסי נוסעים עד ל-5 באפריל. ב-27 במרץ 2020, משרד הבריאות הלוסיאני החל בבדיקות למציאת COVID-19, וב-29 במרץ יצאה הודעה לתקשורת שדיווחה על שישה מקרים חדשים. ב-31 לחודש ראש הממשלה הורה על עוצר של מוחלט בין התאריכים מה-1 ועד 7 באפריל, ועד ועל התארגנות לקראת בידוד ביתי. ב-1 באפריל 2020, הממשלה הורתה על פתיחת מכולות ומאפיות לזמן מוגבל. כמו כן יצאה קריאה לריחוק חברתי, שלא עלתה יפה. ב-5 באפריל, יצאה הוראה שעסקים חיוניים הורשו להישאר פתוחים, פרט לימי חג. באותו תאריך (ה-5 באפריל) יצאה הוראה על עוצר בין השעות 7 בערב ועד 5 בבוקר למחרת, שתתחיל ב-7 באפריל. העוצר הוארך עד ל-26 באפריל. הממשלה פרסמה גם התייחסות לאמצעי פעולה במקרים של סופות הוריקן. מדיה וקבצים בנושא מגפת הקורונה בסנט לוסיה בוויקישיתוף COVID-19 Coronavirus Outbreak, by Worldometer, מתוך אתר Worldometer, נכון לתאריך 22 במאי 2023, 11:03 שעון ישראל Department of Health and Wellness, St. Lucia confirms its first COVID-19 case: woman, 63, with UK travel history, stlucianewsonline, ‏March 13, 2020 St Lucia closing non-essential commercial services for 2 weeks, loopslu, ‏20 MARCH 2020 BREAKING NEWS: St. Lucia airports closed to arriving passengers, stlucianewsonline, ‏March 23, 2020
ג'ים קינג

ג'יימס לאונרד "ג'ים" קינג (באנגלית: James Leonard "Jim" King; נולד ב-7 בפברואר 1941) הוא כדורסלן עבר אמריקאי, אשר שיחק בליגת ה-NBA בין השנים 1963–1973. בעונת 1967/1968 השתתף במשחק האולסטאר של ה-NBA כשחקן סן פרנסיסקו ווריורס, ולאורך 10 עונותיו בליגה רשם ממוצעים כוללים של 7.2 נקודות, 2.5 ריבאונדים ו-2.3 אסיסטים למשחק. קינג נולד בעיר בראנץ' שבארקנסו, ובין השנים 1959–1963 למד באוניברסיטת טלסה אשר בטלסה, אוקלהומה. לאורך 3 עונותיו בליגת המכללות העמיד ממוצעים כוללים של 14.7 נקודות ו-7.0 ריבאונדים למשחק. בדראפט ה-NBA‏ 1963 נבחר קינג בבחירה ה-13, על ידי קבוצת לוס אנג'לס לייקרס. ב-3 עונותיו עם הלייקרס שימש כשחקן ספסל, וקלע 6.1 נקודות בממוצע למשחק. בעונות 1965 ו-1966 העפילה הקבוצה לגמר ה-NBA, אך בשני המקרים הפסידה מול בוסטון סלטיקס בסדרת הגמר. בדראפט ההרחבה של שנת 1966 נבחר קינג על ידי שיקגו בולס, ומיד לאחר מכן נשלח עם ג'ף מאלינס בטרייד לסן פרנסיסקו ווריורס, בתמורה לגאי רוג'רס. בפלייאוף 1967 סייע לווריורס להעפיל לגמר ה-NBA, ובסדרת הגמר אף הצטיין עם ממוצעים של 18.3 נקודות, 8.2 ריבאונדים ו-4.5 אסיסטים למשחק, אולם קבוצתו נכנעה לפילדלפיה 76' בתוצאה 2–4. בעונת 1967/1968 רשם ממוצעים של 16.6 נקודות, 4.5 ריבאונדים ו-4.2 אסיסטים למשחק, ונבחר להשתתף במשחק האולסטאר לצד חבריו לקבוצה רודי לרוסו וקלייד לי. בעונת 1969/1970, לאחר 3 שנים בסן פרנסיסקו, עבר לשחק בסינסינטי רויאלס, וב-3 העונות הבאות שיחק בשיקגו בולס. בסיום עונת 1972/1973 פרש קינג ממשחק, בגיל 32. בשנת 1975 מונה למאמן קבוצת הכדורסל של אוניברסיטת טלסה, בה שיחק בעברו כסטודנט. בפברואר 1980 התפטר מתפקידו, לאחר כ-4 שנים וחצי. לאורך התקופה רשמה הקבוצה מאזן כולל של 43 ניצחונות ו-83 הפסדים (34.1%). פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA סטטיסטיקות המשחק של קינג ב-NBA, באתר basketball-reference.com סטטיסטיקות המכללות של קינג, באתר sports-reference.com רשימת הנבחרים בדראפט 1963, באתר basketball-reference.com סטטיסטיקות האימון של קינג בליגת המכללות, באתר sports-reference.com
מחסה קאפיטאן קובט

מחסה קאפיטן קובט או מחסה קאפיטאן קובט (באנגלית: Refuge Capitán Cobbett) הוא מחסה ארגנטינאי הממוקם במפרצון סיירבה, בחצי האי האנטארקטי, בסמוך לכניסה הצפונית אל מצר ז'רלאש. המחסה נחנך ב-23 בינואר 1954; בעת הקמתו הוא נקרא בשם "מחסה כף פרימאוורה" ( Cape Primavera). לימים הורחב הבסיס והפך לבסיס פרימאוורה שנחנך רשמית ב-3 במרץ 1977, בנוכחות הפיקוד האנטאקטי של צבא ארגנטינה. המבנה שופץ במרץ 2017, והוא משמש כמעבדה של הבסיס. המחסה נקרא על שמו של רב החובל אנריקה קובט (Enrique Cobbett) אשר נספה באוגוסט 1826, בעת מילוי תפקידו, כאשר ספינתו - הפריגטה בואנוס איירס טבעה, בכף הורן. המחסה היה מבנה קטן, ובו שני חדרים וחדר רחצה, והוא מסוגל להכיל אספקה לשלושה אנשים לתקופה של שלושה חודשים. תחנות מחקר באנטארקטיקה בין השנים 1882 - 1963 (באנגלית) מפת מפרצון סיירבה מחסה הוא מבנה המיועד להגן על צוותי מחקר ממזג אוויר קשה פתאומי, או בעת מנוחת לילה בזמן מחקר בו הצוות שוהה במרחק מהבסיס. מידע גאוגרפי והיסטורי על הקמת המחסה והקמת בסיס פרימאוורה (בספרדית) מועדי הקמת תחנות מחקר באנטארקטיקה, לפי ארצות
אווה דה דומיניצ'י

אווה קרולינה קטרוצ'י (בספרדית: Eva Carolina Quattrocci; נולדה ב-21 באפריל 1995), הידועה בשם אווה דה דומיניצ'י, היא שחקנית ודוגמנית ארגנטינאית. ידועה בתפקידיה בטלנובלות הארגנטינאיות "קטנטנות", "פטיטו", "מפונקים" ו"עשירים לא מבקשים רשות". דה דומינצ'י נולדה באבז'אנדה, בואנוס איירס, ארגנטינה. היא החלה את קריירת המשחק שלה בשנת 2006 לאחר מספר שנים שעסקה בדוגמנות. הופעת הבכורה של דה דומיניצ'י הייתה ב-2006 בטלנובלה של המפיקה הארגנטינאית כריס מורנה, "קטנטנות" בתפקיד מיקי. בשנים 2007–2008 דה דומיניצ'י השתתפה בטלנובלה "פטיטו" בתפקיד תמרה, לצידם של ברנדה אסניקר, תלמה פרדין וגסטון סופריטי. ב-2010, דה דומיניצ'י השתתפה בקומדיה הארגנטינאית לילדים "מפונקים". ב-2014, דה דומיניצ'י השתתפה בטלנובלה הארגנטינאית "דרך לאהבה" בתפקיד ולנטינה, לצידם של מריאנו מרטינס, פאבלו מרטינס וקרינה סמפיני. באותה השנה שיחקה גם את דמותה של פילאר מירנדה בטלנובלה "אנחנו משפחה" לצדה של השחקנית הקולומביאנית אנה מריה אורוסקו. ב-2016, דה דומיניצ'י השתתפה בטלנובלה הארגנטינאית "עשירים לא מבקשים רשות" בתפקיד חוספינה, לצידם של גונסלו הרדיה, לוסיאנו קסטרו ואגוסטינה צ'רי. ב-2017 דה דומיניצ'י השתתפה חלקית במיני-סדרה הארגנטינאית "La fragilidad de los cuerpos", לצידם של חואן מנואל חיל נבארו, הרמן פלסיוס ומרסלו סוביאוטו. בשנת 2018, דה דומיניצ'י שיחקה בתפקיד אורח, בטלנובלה הארגנטינאית "אגרוף בלב" בתפקיד ריטה. בשנת 2020 התארחה בסדרת הטלוויזיה האמריקאית של רשת הטלוויזיה CBS; "הוואי חמש-אפס" בתפקיד של מריה. בשנת 2021 השתתפה בסרט האמריקאי "חטא קוסמי" לצדו של ברוס ויליס. באותה שנה שיחקה בסדרת הטלוויזיה הארגנטינאית "מרדונה: חלום מבורך" מבית פריים וידאו אודות הכדורגלן הארגנטינאי דייגו מראדונה. דה דומיניצ'י גילמה את לורנה גאומונט, זמרת ספרדייה בתחילה דרכה איתה מארדונה ניהל רומן בשנות השמונים. בשנת 2022 החלה לשחק בסדרת הדרמת-פשע האמריקאית "The Cleaning Lady" ברשת Fox, את דמותה של נדיה מוראלס, אשתו של הגנגסטר וראש קרטל סמים בשם ארמן (אדן קנטו). בין השנים 2016–2018 דה דומיניצ'י הייתה במערכת יחסים עם השחקן הארגנטינאי חואקין פוריאל. מ-2018 דה דומיניצ'י בזוגיות עם אדוארדו קרוז, אחיה של השחקנית הספרדייה פנלופה קרוז. ב-6 באוקטובר 2019, נולד בנם הראשון, קיירו קרוז. היא מתגוררת בלוס אנג'לס, קליפורניה. מדיה וקבצים בנושא אווה דה דומיניצ'י בוויקישיתוף אווה דה דומיניצ'י, ברשת החברתית אינסטגרם אווה דה דומיניצ'י, במסד הנתונים הקולנועיים IMDb (באנגלית) Clarín.com, Eva de Dominici, la mujer de Furriel, desmiente embarazo, www.clarin.com, ‏2016-06-25 (בספרדית)
לונג שוט (סרט)

לונג שוט (באנגלית: Long Shot) הוא סרט דוקומנטרי אמריקאי של נטפליקס. הוא עלה לשירות ההזרמה של החברה ב-29 בספטמבר 2017. העלילה עוקבת אחרי חואן קטלאן, שהואשם במעשה רצח שלא ביצע, כשהאליבי שלו היה שבאותה שעה הוא היה במשחק בייסבול, דבר שעורך הדין שלו מתאמץ להוכיח. צילומים גולמיים מצילומי פרק לעונה הרביעית של תוכנית הטלוויזיה "תרגיע" שבוצעו באצטדיון נתנו לו אליבי לזמן ביצוע הרצח וסייעו להוכיח את חפותו. חואן קטלאן מליסה קטלאן טאשה בוגס לארי דייוויד לסלי דאן אריק גאגן מרקוס גילס הסרט עלה לשירות ההזרמה של נטפליקס ב-29 בספטמבר 2017. הוא פורסם עוד קודם לכן בפסטיבל הסרטים של טלורייד ב-3 בספטמבר 2017. "לונג שוט", במסד הנתונים הקולנועיים IMDb (באנגלית) "לונג שוט", באתר נטפליקס "לונג שוט", באתר AllMovie (באנגלית) "לונג שוט", באתר Rotten Tomatoes (באנגלית) "לונג שוט", באתר Metacritic (באנגלית) "לונג שוט", במסד הנתונים הקולנועיים KinoPoisk (ברוסית) Michael Hogan, ‏Long Shot review: a gem of a documentary explaining how Larry David's Curb Your Enthusiasm saved one man's life, The Telegraph, 29 September 2017 "New Netflix True-Crime Doc Shows How 'Curb Your Enthusiasm' Saved a Man From Death Row". Thrillist. 8 ביולי 2019. {{cite web}}: (עזרה) "'Long Shot' is a short ride through a truly amazing story". Thrillist. 8 ביולי 2019. {{cite web}}: (עזרה) Kirsten Fleming, How ‘Curb Your Enthusiasm’ saved this man from prison, ניו יורק פוסט
מפרצון סיירבה

מפרצון סיירבה (באנגלית: Cierva Cove) הוא מפרצון בחוף המערבי של ארץ גרהאם שבאנטארקטיקה. המפרצון ממוקם 11 קילומטרים דרומית-מזרחית לכף סטרנק שבמפרץ יוז, מדרום לחצי האי צ'אוודאר. על חוף המפרצון הוקם מחסה קאפיטאן קובט, ולאחריו בסיס פרימאוורה - תחנת מחקר של ארגנטינה. המפרצון מופה לראשונה על ידי סוקרים ארגנטינים, ומופיע לראשונה במפה של ממשלת ארגנטינה משנת 1950. שמו של המפרצון ניתן לו בשנת 1960 על ידי הוועדה המייעצת לשמות אנטארקטיים של בריטניה. המפרצון נקרא על שמו של חואן דה לה סיירבה, מהנדס אווירונאוטיקה וטייס ספרדי, מחלוצי הפיתוח של המסוק, בשנת 1923 הוא המציא את הרוטור רב המפרקים שאפשר את בניית מטוס הכנף הסובבת היציב הראשון - סיירבה C.4; וזאת בדומה לאתרים רבים בסמוך, אשר נקראו על שמם של חלוצים בתחום התעופה. מפרצון סיירבה באתר הסקר הגאולוגי של ארצות הברית מפרצון סיירבה באתר הגאזט האנטארקטי המשווה SCAR של ממשלת אוסטרליה מפת מפרצון סיירבה תחזית מזג אוויר עדכנית ארוכת טווח עבור מפרצון סיירבה מפרצון סיירבה, סרטון באתר יוטיוב מידע גאוגרפי והיסטורי מידע על מתן שמות לאתרים באזור